**Úplné znenie pravidiel súťaže „X-MAS GIVE AWAY s x-card“** (ďalej aj ako **„pravidlá súťaže"**)

1. **USPORIADATEĽ A CIEĽ SÚŤAŽE**
   1. Usporiadateľom propagačnej súťaže podľa § 4 ods. 6 zákona č. 30/2019 Z.z. o hazardných hrách a o zmene a doplnení niektorých zákonov s názvom **„X-MAS GIVE AWAY s x-card“** (ďalej len „**súťaž**“) je spoločnosť X-BIONIC ® SPHERE a.s., so sídlom Dubová 33/A, 931 01 Šamorín, IČO: 46 640 134, zapísaná v Obchodnom registri Okresného súdu Trnava, oddiel: Sa, vložka č. 10684/T (ďalej len „**usporiadateľ**“).
   2. Súťaž bude prebiehať v určených „kamenných“ prevádzkach usporiadateľa v rezorte X-BIONIC® SPHERE nachádzajúcom sa na adrese Dubová 33/A, Šamorín (ďalej len „**rezort**“).
   3. Cieľom súťaže je podpora aktivít usporiadateľa a zvýšenie povedomia o produkte X-CARD ako platobnom nástroji a ďalších produktoch a službách predávaných usporiadateľom v rezorte.
2. **TERMÍN A MIESTO KONANIA SÚŤAŽE** 
   1. Súťaž prebieha v termíne od 15.11.2023 do 31.01.2024 (ďalej len „**čas konania súťaže**“) v prevádzkach usporiadateľa v rezorte.
   2. Usporiadateľ si vyhradzuje právo zmeniť čas konania súťaže.
3. **PODMIENKY ÚČASTI V SÚŤAŽI A PRIEBEH SÚŤAŽE** 
   1. Účasť v súťaži je možná za predpokladu dodržania podmienok súťaže definovaných týmito pravidlami súťaže.
   2. Účastníkom súťaže môže byť:
4. fyzická osoba plne spôsobilá na právne úkony v zmysle § 8 zákona č. 40/1964 Zb. Občianskeho zákonníka v znení neskorších predpisov, a/alebo
5. fyzická osoba, ktorá nemá plnú spôsobilosť na právne úkony, so súhlasom svojho zákonného zástupcu s adresou na doručovanie na území Slovenskej republiky (ďalej len „**účastník súťaže**“).
   1. Účastník súťaže sa zapojí do súťaže súčasným splnením - podmienky uvedenej v bode 3.3.1. (*podmienka pod písm. a) alebo pod písm. b)*) a podmienky v bode 3.3.2:
      1. Účastník v čase konania súťaže vykoná jednorazovú úhradu za nákup tovarov alebo služieb najmenej vo výške 10,- EUR s DPH:
6. **prostredníctvom produktu X-CARD** v jednej z uvedených „kamenných“ prevádzok usporiadateľa v rezorte:
   * + 1. x-bionic® power sphere, alebo
       2. x-bionic® wellness sphere, alebo
       3. x-bionic® aquatic sphere, alebo
       4. APANI® restaurant, alebo
       5. X-BAR, alebo
       6. Legend's Bar, alebo
       7. Tuli® Cinema (nákup občerstvenia),

alebo

1. **v hotovosti alebo platobnou** kartou v jednej z uvedených „kamenných“ prevádzok usporiadateľa v rezorte:
   * + 1. x-bionic® shop,
     1. po splnení podmienky uvedenej v bode 3.3.1. pod písm. a) alebo pod písm. b) týchto pravidiel súťaže, účastník na výzvu personálu prevádzky, v ktorej splnil podmienky podľa bodu 3.3.1. pravidiel súťaže, kladne odpovie na otázku personálu prevádzky, či má záujem zapojiť sa do súťaže.

(ďalej aj „**podmienky účasti**“)

* 1. Účastník súťaž, ktorí splnil podmienky podľa bodu 3.3 pravidiel dostane od poukaz na možnú výhru v súťaži - „žreb“ (ďalej ako „**žreb**“). Doklad o kúpe tovarov alebo služieb, pri kúpe ktorých získal účastník žreb, je potrebné uschovať na účely uplatnenia prípadnej výhry.
  2. Osoby, ktoré nemôžu byť považované za účastníka súťaže podľa bodu 3.2 týchto pravidiel súťaže alebo osoby nespĺňajúce podmienky účasti v súťaži alebo osoby konajúce v rozpore s pravidlami súťaže nebudú do súťaže zaradené ako účastníci súťaže. Pokiaľ sa ukáže, že takáto osoba sa aj napriek uvedenému stala výhercom v súťaži, napr. v dôsledku nepravdivých informácií, ktoré poskytla, nemá nárok na výhru. V prípade, ak sa výhra takejto osoba už odovzdala, alebo dôvody, pre ktoré nemala byť osoba v zmysle tohto bodu do súťaže zaradená, sa zistia po okamihu odovzdania výhry takejto osobe, je usporiadateľ súťaže oprávnený postupovať podľa článku 7. týchto pravidiel.

1. **VÝHRY V SÚŤAŽI** 
   1. Účastníci súťaže, ktorí splnia podmienky súťaže podľa týchto pravidiel, môžu vyhrať niektorú z nasledovných výhier:
      1. Permanentka na sezónu 2024 na službu X-BIKE v hodnote 35 EUR – 20 krát,
      2. Darčekový predmet X-BIONIC® SPHERE v hodnote 10 EUR - 100 krát,
      3. 15% zľava na športové oblečenie a obuv (kód pre zľavu v obchode alebo e-shope www.x-bionic.sk) - 100 krát,
      4. Pri zakúpení hlavného jedla v APANI® restaurant získavate dezert zadarmo v APANI® restaurant v hodnote 5,50 EUR - 23 krát,
      5. Pri zakúpení jedného sushi setu v APANI® restaurant, druhý sushi set zadarmo v prevádzke APANI® restaurant v hodnote 11,90 EUR – 20 krát,
      6. Veľká limonáda vo Wellness zadarmo (X-BIONIC® WELLNESS SPHERE) v hodnote 8,50 EUR - 15 krát,
      7. 50% zľava na Kryosaunu v prevádzke GYM (X-BIONIC® POWER SPHERE) v hodnote 12,50 EUR - 10 krát,
      8. Pri zakúpení vstupu do Gym, druhý vstup pre doprovod zadarmo do prevádzky GYM (X-BIONIC® POWER SPHERE) v hodnote 6,50 EUR - 25 krát,
      9. Pri kúpe jedného lístka na predstavenie v TULI® CINEMA získavaš druhý lístok na predstavenie zadarmo v prevádzke TULI® CINEMA v hodnote 7 EUR - 20 krát,
      10. Pri zakúpení jedného vstupu v trvaní 1,5 hod. do x-bionic® aquatic sphere, druhý vstup pre doprovod zadarmo do prevádzky X-BIONIC® AQUATIC SPHERE v hodnote 7 EUR – 25 krát,
      11. Pri zakúpení vstupu do Wellness druhý vstup pre doprovod zadarmo do prevádzky Wellness (X-BIONIC® WELLNESS SPHERE) v hodnote 35 EUR 20 krát,
      12. Jednorazový vstup na 6 minút do solária zadarmo v prevádzke GYM (X-BIONIC® POWER SPHERE) v hodnote 6,50 EUR 15 krát,
      13. Jednorazový vstup do Gym (X-BIONIC® POWER SPHERE) v hodnote 6,50 EUR – 15 krát,
      14. Jednorazový vstup do Wellness (X-BIONIC® WELLNESS SPHERE) v hodnote 35 EUR - 10 krát,
      15. Jednorazový vstup do x-bionic® aquatic sphere na 3 hodiny zadarmo v hodnote 16 EUR -10 krát
      16. Wellness pobyt na jednu noc pre dve osoby X-BIONIC® HOTEL v hodnote 350 EUR - 2 krát

(ďalej len „**výhra**“).

* 1. Výhrou v súťaži označenou *„Pri zakúpení vstupu do Gym, druhý vstup pre doprovod zadarmo do prevádzky GYM“* uvedenou v bodoch 4.1.8., 4.1.9., 4.1.10. a 4.1.11. týchto pravidiel sa rozumie voľný vstup do prevádzky uvedenej vo výhre k jednému zakúpenému vstupu do totožnej prevádzky. Zakúpením voľného vstupu do prevádzky najmenej v rozsahu uvedenom na výhernom žrebe pre jednu osobu, získa druhá osoba pri predložení výherného žrebu a dokladu o zakúpení tovarov alebo služieb, pri kúpe ktorých získala žreb, vstup zadarmo do prevádzky uvedenej na žrebe zadarmo.
  2. Výhra je nepeňažná a je predmetom dane z príjmu v zmysle zákona č. 595/2003 Z.z o dani z príjmov, v znení neskorších predpisov. Nepeňažné ceny alebo výhry zdaňuje fyzická osoba cez daňové priznanie k dani z príjmov podané za príslušné zdaňovacie obdobie. Nepeňažné ceny alebo výhry sú oslobodené od dane z príjmov v hodnote neprevyšujúcej 350,- EUR za cenu alebo výhru.
  3. Usporiadateľ v zmysle § 8 ods. 10 zákona č. 595/2003 Z.z o dani z príjmov, v znení neskorších predpisov oznamuje hodnotu výhry tak ako je uvedená v bode 4.1. týchto pravidiel.

1. **SPÔSOB VÝBERU VÝHERCU** 
   1. Účastníci súťaže, ktorí spĺňajú podmienky účasti a splnili povinnosti podľa týchto pravidiel súťaže získavajú výhru, ak po zotretí určeného zotierateľného poľa na žrebe nájdu symbol výhry a popis výhry podľa bodu 4.1 týchto pravidiel súťaže a túto výhru **si uplatnia predložením výherného žrebu spolu s dokladom o kúpe tovarov a služieb v prevádzke,** ku ktorej sa výhra na žrebe vzťahuje. Výhry sú na žreboch rozmiestnené náhodne dodávateľom usporiadateľa, pričom usporiadateľ určil dodávateľovi počet jednotlivých výhier. Usporiadateľ nedisponuje informáciu, ktoré žreby sú výherné, keďže žreby náhodne zamiešal dodávateľ usporiadateľa. Počet žrebov“ v súťaži je 2300 kusov a usporiadateľ rozdelil žreby medzi jednotlivé prevádzky na základe predpokladaného počtu účastníkov, ktorí splnia tieto podmienky účasti v súťaži v čase konania súťaže. S jedným kusom žrebu je možná iba jedna výhra. Účastník však opakovaným splnením podmienok súťaže, môže opakovane získať žreb a súťaže sa opakovane zúčastniť.
2. **OZNÁMENIE O VÝHRE A DISTRIBÚCIA VÝHRY, ZÁNIK NÁROKU NA VÝHRU** 
   1. Výhry si je výherca oprávnený uplatniť takto:
      1. výhru uvedenú v bode 4.1.1., je potrebné spolu s dokladom o kúpe tovarov a služieb, za ktoré žreb výherca získal uplatniť na recepcii hotela v prevádzke X-Bionic Hotel (hlavná recepcia hotela) do 31.09.2024,
      2. výhry uvedená v bodoch 4.1.2., 4.1.9. je potrebné spolu s dokladom o kúpe tovarov a služieb, za ktoré žreb výherca získal uplatniť na recepcii hotela v prevádzke X-Bionic Hotel (hlavná recepcia hotela) do 31.03.2024,
      3. výhru uvedenú v bode 4.1.3., je potrebné spolu s dokladom o kúpe tovarov a služieb, za ktoré žreb výherca získal uplatniť na vo „kamennom“ obchode X-BIONIC shop (oproti prevádzke X-BAR v hlavnej budove) alebo v e-shope www.x-bionic.sk do 31.03.2024,
      4. výhry uvedené v bodoch 4.1.4., 4.1.5., 4.1.6., 4.1.7., 4.1.8., 4.1.10., 4.1.11.,.4.1.12., 4.1.13., 4.1.14., 4.1.15. do 31.03.2024 v príslušnej prevádzke usporiadateľa uvedenej v popise výhry v bode 4.1. týchto pravidiel spolu s dokladom o kúpe tovarov a služieb, za ktoré žreb výherca získal,
      5. výhry uvedené v bode 4.1.16, je potrebné spolu s dokladom o kúpe tovarov a služieb, za ktoré žreb výherca získal uplatniť prostredníctvom e-mailu zaslaného na adresu [hotel@x-bionicsphere.com](mailto:hotel@x-bionicsphere.com) bezodkladne, najneskôr však 31.03.2024. V e-maile je na účely zabezpečenia rezervácie potrebné uviesť meno a priezvisko výhercu, adresu a tel. kontakt, a ako prílohu k e-mailu pripojiť fotografiu alebo sken výherného žrebu spolu s dokladom o kúpe tovarov a služieb, za ktoré žreb výherca získal. Žreb a daňový doklad je potrebné po zaslaní e-mailu zachovať.
   2. Podmienkou pre uplatnenie výhry podľa bodu 4.2 týchto pravidiel je zakúpenie aspoň jedného voľného vstupu zhodujúceho sa s výhrou (napríklad výhru *„Pri zakúpení vstupu do Gym, druhý vstup pre doprovod zadarmo do prevádzky GYM“* je možné uplatniť iba spolu so zakúpením služby jednorazový vstup do prevádzky totožnej s prevádzkou uvedenou na žrebe*“*. Výhry budú odovzdané v príslušnej prevádzke bezodkladne.
   3. Ak je výhercom fyzická osoba, ktorá nemá plnú spôsobilosť na právne úkony (do 15 roku dieťaťa), poskytne po oznámení s výhrou na požiadanieusporiadateľovi písomný súhlas svojho zákonného zástupcu s účasťou v súťaži, v opačnom prípade mu zaniká nárok na výhru bezakejkoľvek náhrady.
   4. Výherca nie je povinný výhru prijať. Ak výherca neuplatní výhru v lehote podľa bodu 6.1 týchto pravidiel súťaže, nárok výhercu bezakejkoľvek náhrady na túto výhru uplynutím lehoty zaniká.
   5. Výhru v súťaži nie je možné vymáhať súdnou cestou ani alternatívne plniť v peniazoch. Nárok na výhru v súťaži a jej prevzatienie je možné previesť na inú osobu.
   6. Usporiadateľ nezodpovedá za správnosť kontaktných údajov poskytnutých výhercom.
   7. Usporiadateľ nezodpovedá za vlastnosti výhry.
   8. Reklamácie sa na výhry nevzťahujú, pokiaľ právna úprava platná na území Slovenskej republiky v jednotlivom prípade (produkte alebo službe poskytnutej usporiadateľom ako výhra) nestanovuje inak.
3. **VYLÚČENIE Z ÚČASTI V SÚŤAŽI** 
   1. V prípade porušenia týchto pravidiel súťaže si usporiadateľ vyhradzuje právo bez varovania vylúčiť účastníkov súťaže zo súťaže.
   2. Vylúčení budú najmä tí účastníci súťaže, ktorí:
4. akýmkoľvek spôsobom nesplnia podmienky účasti v súťaži alebo porušia pravidlá súťaže;
5. využívajú nepovolené pomôcky (napr. hackerské nástroje, vírusy, trójske kone atď.) alebo nadobúdajú výhody iným spôsobom prostredníctvom manipulácie;
6. sa zúčastnia súťaže v mene tretích osôb (s ich vedomím alebo bez ich vedomia);
7. sú zjavne pod vplyvom alkoholu, omamných a psychotropných látok,
8. sa na súťaži zúčastnia za pomoci výherných spolkov, automatizovaných služieb a predovšetkým profesionálnej výhernej služby;
9. sa správajú agresívne, nevhodným spôsobom, hrubo, v rozpore s dobrými mravmi, so všeobecne akceptovanými pravidlami slušnosti a mravnosti alebo spôsobom znižujúcim ľudskú dôstojnosť alebo sa správajú v rozpore s platným právnym poriadkom Slovenskej republiky alebo spôsobom, ktorý akokoľvek poškodzuje dobré meno usporiadateľa.
   1. Pri každom vylúčení zo súťaže, bude výhercovi následne výhra odobraná, prípadne bude musieť vrátiť hodnotu odovzdanej alebo dodanej výhry. V prípade vylúčenia účastníka zo súťaže a/alebo v prípade straty nároku/neexistencie nároku na výhru podľa týchto pravidiel zo súťaže, usporiadateľ nebude určovať náhradného výhercu.
   2. Akékoľvek rozhodnutie usporiadateľa podľa tohto článku je konečné, bez možnosti akéhokoľvek odvolania.
10. **PREDČASNÉ UKONČENIE SÚŤAŽE** 
    1. Usporiadateľ si vyhradzuje právo, zmeniť termín súťaže, prerušiť alebo ukončiť súťaž kedykoľvek bez predchádzajúceho upozornenia a bez uvedenia dôvodov. Túto možnosť usporiadateľ uplatní najmä vtedy, ak z technických dôvodov alebo z právnych dôvodov nie je možné zaručiť riadny priebeh súťaže. V prípade, že by takéto predčasné ukončenie bolo zapríčinené správaním účastníka súťaže, môže usporiadateľ od tejto osoby požadovať náhradu vzniknutej škody.
11. **VYLÚČENIE ZODPOVEDNOSTI ZA ŠKODY** 
    1. Usporiadateľ v žiadnej forme nezodpovedá za priame alebo nepriame škody vyplývajúce z účasti v súťaži s výnimkou hrubej nedbanlivosti alebo úmyselného zavinenia. Okrem toho usporiadateľ nezodpovedá za akúkoľvek technickú poruchu, najmä zlyhanie siete, elektroniky alebo počítačov alebo za prípady vyššej moci, ktoré by obmedzili alebo vylúčili splnenie podmienok účasti v súťaži.
12. **VŠEOBECNÉ PODMIENKY** 
    1. Účasťou v súťaži vyjadruje účastník súťaže svoj súhlas s pravidlami súťaže a zaväzuje sa ich plne dodržiavať. Účastník súťaže je okrem pravidiel súťaže, povinný dodržiavať aj návštevný poriadok a prevádzkový poriadok jednotlivých prevádzok rezortu.
    2. Spoločnosť X-BIONIC® SPHERE a. s., so sídlom: Dubová 33/A, Šamorín, 931 01, IČO: 46 640 134, registrovaná v Obchodnom registri Okresného súdu Trnava, Oddiel: Sa, Vložka číslo: 10684/T, je prevádzkovateľom osobných údajov (ďalej len ako „Prevádzkovateľ“) v informačných systémoch, v ktorých sa spracúvajú osobné údaje Dotknutých osôb.
    3. V zmysle Nariadenia Európskeho parlamentu a Rady (EÚ) 679/2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) alebo „GDPR“, svojou účasťou v súťaži pristupuje účastník súťaže k týmto pravidlám súťaže.
    4. Na účely kontroly splnenia podmienok účasti v súťaži je poverená osoba usporiadateľa oprávnená overiť totožnosť a vek účastníka súťaže, pričom však nedôjde k záznamu alebo inému spracovaniu osobných údajov výhercu v spojení s daným účelom. Na účely uplatnenia výhier uvedených v bode 4.1.16 týchto pravidiel – teda na zabezpečenie rezervácie výherných pobytov bude usporiadateľ spracovávať osobné údaje výhercov, poskytnuté výhercami týchto cien e-mailom v rozsahu – meno, priezvisko, adresa bydliska a tel. kontakt.
    5. Na dosiahnutia propagačného účelu súťaže môžu byť osobné údaje výhercov dvoch najhodnotnejších cien uvedených v bode 4.1.16 týchto pravidiel spracované na webovej stránke usporiadateľa https://www.x-bionicsphere.com/ a v profiloch usporiadateľa na sociálnych sieťach Facebook a Instagram v rozsahu fotografia výhercu, meno, priezvisko a obec, v ktorej má výherca trvalé bydlisko.
    6. Pokiaľ sú niektoré ustanovenia týchto pravidiel súťaže neplatné alebo stratia platnosť, platnosť ostatných ustanovení pravidiel súťaže ostáva nedotknutá. Neplatné ustanovenia budú nahradené takým primeraným ustanovením, ktoré najviac zodpovedá zmyslu pôvodných neplatných ustanovení.
    7. Doba spracovania osobných údajov od doby ukončenia súťaže po dobu 2 rokov.
    8. Informácie o podmienkach spracovania Vašich osobných údajov, ktoré tu nie sú uvedené, ďalej nájdete na webovej stránke [www.x-bionicsphere.com](http://www.x-bionicsphere.com) v dokumente Politika ochrany súkromia a osobných údajov.
    9. Usporiadateľ má výhradné právo na zmenu týchto pravidiel súťaže.
    10. Pravidlá súťaže sa riadia platným právnym poriadkom Slovenskej republiky. Tieto pravidlá súťaže sú k dispozícii na stránke **https://www.x-bionicsphere.com/vianocna-odmenovacia-x-card/**
    11. Sťažnosti, ktoré sa vzťahujú na priebeh súťaže sa zasielajú písomne e-mailom na x-card@x-bionicsphere.com a to najneskôr do 3 kalendárnych dní po vzniku dôvodu k sťažnosti. Na sťažnosti zaslané po termíne alebo oznámené prostredníctvom telefónu sa neprihliada.

V Šamoríne dňa 14.11.2023

**X-BIONIC ® SPHERE a.s., Dubová 33/A, 931 01 Šamorín, IČO: 46 640 134, DIČ: 2023504054, IČ DPH: SK2023504054, zapísaná v Obchodnom registri Okresného súdu Trnava, oddiel: Sa, vložka č. 10684/T**